Debat oor transformasie nodig, sê nuwe Maties-rektor | Maroela Media
Wim de Villiers. Foto: Twitter
"Daar is kommer uitgespreek oor transformasie, inklusiwiteit en diversiteit, sowel as ons institusionele kultuur en simbole op kampus." Volgens De Villiers is daar ook kommentaar rakende die taalbeleid, aangesien sommige meen hulle word uitgesluit.
De Villiers (55) het gesê 'n "gesprek sonder grense" of 'n "oop debat", wat tot wedersydse begrip sal lei, is nodig oor transformasie. Hy glo dat só 'n debat moontlik is. Volgens De Villiers kan daar op twee maniere aan transformasie gedink word.
"Aan die een kant verwys dit na die noodsaaklikheid vir verandering in antwoord op Suid-Afrika se geskiedenis van rassediskriminering en uitsluiting. Aan die ander kant is transformasie in onderwys en navorsing 'n noodsaaklikheid om die toekoms te bou wat ons wil hê."
De Villiers glo die universiteit het in 2000 'n belangrike stap geneem toe hy amptelik sy bydrae tot die ongeregtighede van die verlede erken en hom tot regstelling en ontwikkeling verbind het.
De Villiers het gesê die universiteit het in 1990 slegs 762 swart, bruin en Indiër-studente gehad terwyl die groep vandag meer as 11 200, of 38%, van die studentegemeenskap uitmaak. Volgens De Villiers is 20% van die akademiese personeel swart, bruin of Indiër. Daar is wel baie ruimte vir verbetering.
Volgens De Villiers is die kwessie van taal baie belangrik. Die US het in November 'n nuwe taalbeleid aanvaar. "Volgens die beleid is die universiteit verbind tot Afrikaans as akademiese taal, maar ook tot Engels in die belang van toeganklikheid, sowel as Xhosa waar moontlik."
De Villiers is die US se 12de rektor en visekanselier. Hy is 'n oudstudent en mediese dokter wat ook in Engeland en Amerika gestudeer en gewerk het voordat hy twee jaar gelede na Suid-Afrika teruggekeer het.
My HAT-woordeboek (nog nie getransformeer) sê transformasie=gedaanteverandering. Op sy beurt weer is gedaante=uiterlike voorkoms. Nou verstaan ek dat dit gaan oor die uiterlike verandering van die voorkoms. M.a.w. dit wat tans (uiterlik) gesien word moet verander. In hierdie geval is personeel ter sprake. Personeel se velle het verskillende kleure. Nou is daar té veel kleure van Europese afkoms en té min van die anderskleuriges. WAT BINNE-IN DIE KOP IS MAAK SKYNBAAR NIE SOSEER SAAK NIE. WAAROM KAN DAAR NIE NA DIE PERSOON SE GELEERDHEID GEKYK WORD NIE EN BASTA MET DIE VELKLEUR!!!!!! Hierdie universiteit begin ook nou, soos met rugby,… Lees meer »
More Peet. Liewe Prof. Ek het laasjaar probeer om my dogter by u instansie in te skryf, om fisioteapie te swot. Daar word net 40 (55?) studente gekeurvir die betroke kursus. Slegs 8 van hierdie studente mag blank wees. (Ek daag u uit om dit na te gaan.) Die ander stoele word toegeken op grond van ras. Ongeag hoe goed die kind op skool gedoen het. Dan is die toelatings vereistes vir die voornemende studente ook agewater, hoe donkerder jy gepigmenteerd is. Tot presies waar wil jy transformeer? Tot daar glad nie meer na blank gekyk kan word nie? Jul… Lees meer »
Het vanoggend na die nuwe rektor op RSG geluister. Afrikaanssprekendes kan maar totnieweersiens vir Stellenbosch sê en dis ons eie skuld, want ons wil nie veg vir ons eie nie.